**VÁLLALKOZÁSI SZERZŐDÉS**

**TERVEZET**

Amely létrejött

**Dunaújváros Megyei Jogú Város Önkormányzata**

Székhely: 2400 Dunaújváros, Városháza tér 1.

Képviseli: Cserna Gábor polgármester

mint megrendelő (a továbbiakban: „**Megrendelő**”),

másrészről a(z)

**…………………………**

székhelye: […]

cégjegyzékszáma: […]

adószáma: […]

bankszámlaszáma: […]

kivitelezők nyilvántartása szerinti nyilvántartási száma: […]

képviseli: […]

mint vállalkozó (a továbbiakban: „**Vállalkozó**”, együtt a továbbiakban: „**Szerződő Felek**”) között az alábbi helyen és időben a következő feltételek szerint.

Megrendelő, mint ajánlatkérő 2017. március 2. napján megküldött ajánlattételi felhívással, a Közbeszerzésekről szóló 2015. évi CXLIII. törvény (a továbbiakban: „Kbt.”) Kbt. 115. § (1) bekezdésében rögzített feltétel fennállása alapján közbeszerzési eljárást indított **„Vállalkozási szerződés a TOP-6.2.1-15-DU1-2016-00001 azonosítószámú a „Makk Marci megújul” megnevezésű, projekt keretében a Dunaújvárosi Makk Marci bölcsőde épületének felújítására”** tárgyában.

Fenti közbeszerzési eljárás eredményeként Vállalkozó került nyertes ajánlattevőként kihirdetésre a 2017. […] […]. napján megküldött összegezés tanúsága szerint.

1. **A szerződés tárgya:**
2. Megrendelő megrendeli, Vállalkozó elvállalja a **„Vállalkozási szerződés a TOP-6.2.1-15-DU1-2016-00001 azonosítószámú a „Makk Marci megújul” megnevezésű, projekt keretében Dunaújvárosi Makk Marci bölcsőde épületének felújítására”** tárgyú közbeszerzési eljárás szerinti munkák elvégzését a jelen szerződésben és mellékleteiben rögzített feltételekkel.

Teljesítés helye: Az ajánlattételi felhívás 6. pontjában foglaltak szerint.

A szerződés – csatolás nélkül is - elválaszthatatlan részét képezik:

* A lefolytatott közbeszerzési eljárás ajánlattételi felhívása
* A lefolytatott közbeszerzési eljárás vonatkozásában készült ajánlattételi dokumentáció (a mellékleteivel együtt), kiegészítő tájékoztatás(ok),
* A Vállalkozó által benyújtott ajánlat.
* Vállalkozó felelősségbiztosítására vonatkozó szerződése

1. Vállalkozó a jelen Szerződés aláírásával egyidejűleg nyilatkozik, hogy a jelen szerződés elválaszthatatlan részét képező Műszaki dokumentációt és a Megrendelő által a rendelkezésére bocsátott egyéb dokumentumokat a saját felelősségére ellenőrizte, az azokban foglalt tényeket, előírásokat ismeri. Vállalkozó a jelen Szerződés szerinti szerződéses árat ezen információk figyelembevételével, kellően nagy szakmai tapasztalatára alapozva és az építési helyszín alapos ismeretében állapította meg. Vállalkozó a kivitelezés funkciójának, céljainak megfelelő és rendeltetésszerű használatához, zavartalanul használható állapotához szükséges kivitelezési munkákat kalkulálni tudta, és az ezekkel kapcsolatos pénzügyi kockázatokat kifejezetten vállalja, és tudomásul veszi, hogy a Műszaki dokumentációban foglaltak nem megfelelő, illetőleg nem teljes körű figyelembevételéből adódó többletmunkák miatt megtérítési igénnyel a Megrendelővel szemben nem jogosult fellépni. Vállalkozó kijelenti azt is, hogy a munkák nem megfelelő ismeretére visszavezethető okok miatt semmilyen egyéb többlet-követeléssel sem léphet fel, esetleges késedelmet ezzel nem indokolhat.
2. A Szerződő Felek megállapodása szerint a Vállalkozó köteles kivitelezési munkát az 1.1. pontban meghatározott dokumentumok tartalmának megfelelően, teljes körűen, műszakilag és minőségileg kifogástalan kivitelben, a vonatkozó előírásoknak, műszaki szabványoknak megfelelően, a megadott teljesítési határidőben elkészíteni, az ehhez szükséges valamennyi egyéb, a jelen Szerződésben és mellékleteiben, a vonatkozó jogszabályokban, szabványokban, hatósági előírásokban meghatározottak szerinti munkákat teljes körűen elvégezni. A Vállalkozó a kivitelezés szerződésszerű megvalósítására vállalt kötelezettsége mellett kifejezett kötelezettséget vállal arra, hogy jótállási/garanciális/szavatossági kötelezettségeinek maradéktalanul eleget tesz.

1. A Szerződéses feladat magában foglal minden olyan munkálatot is, amely a Szerződésben és mellékleteiben nincsen specifikálva, de a feladat természetéből adódóan a feladat teljes körű megvalósításához, illetve ahhoz szükséges, hogy a megvalósított, illetve a munkákkal érintett valamennyi építmény a használatba vételi engedélyt megkapja, illetve, hogy a munkálatok eredményeképpen létrejövő Létesítmény annak funkciói szerint teljes körű használatra alkalmas állapotban legyen.
2. Vállalkozónak ellenőriznie kell a megrendelések, illetve a munkakezdés előtt az összes rajzot, tervet és az azokon feltüntetett méreteket. A munkák megkezdése előtt a Vállalkozónak meg kell győződnie arról, hogy a rajzokban előírt méretek a helyszínen lévő tényleges helyzetnek felelnek-e meg. Az összes felmérést, mérést és kitűzést a Vállalkozónak kell elvégeznie a saját költségére és a saját felelősségére.
3. A Vállalkozó eredményfelelősséggel tartozik a jelen szerződés tárgyát képező munka elvégzése vonatkozásában.
4. A kivitelezési munkákat a jelen szerződés és annak mellékleteinek rendelkezései szerint kell elvégezni. A szerződés műszaki tartalma a megvalósításhoz szükséges minden anyagot, szerelvényt, berendezést és munkát magában foglalja.
5. A Vállalkozó felelősségbiztosítására vonatkozó szerződés jelen szerződés mellékletét képezi.
6. **A vállalkozás díja**
7. A teljes műszaki tartalom megvalósítására vonatkozó vállalkozási díj: nettó \_\_\_\_\_\_\_\_\_\_\_\_\_\_\_\_ Ft, azaz nettó \_\_\_\_\_\_\_\_\_\_\_\_\_\_\_\_\_\_\_\_\_\_\_ forint. A Szerződés egyösszegű (átalányáras) típusú. A vállalkozási díj megállapításának alapjául szolgáló árazatlan költségvetési kiírás az ajánlattételi dokumentáció, az árazott költségvetési kiírás a Vállalkozó ajánlatának részét képezi. A jelen Szerződésben foglalt munkák vállalkozási díja átalányár, mely tartalmazza a Vállalkozó összes munkavégzéssel, egyéb járulékos szolgáltatásokkal kapcsolatosan felmerülő költségét és fedezetét (így különösen anyag, felszerelés, munkaerő, szállítás, ideiglenes szolgáltatások, felvonulási terület, mintavételezés és ellenőrzés költségei, hatósági eljárási költségek, stb.). A vállalkozási díj az ajánlatban, a szerződésben és a Műszaki dokumentációban foglalt mennyiségi és minőségi követelmények figyelembevételével került meghatározásra, és biztosítja a létesítmény, rendeltetésszerű használatra alkalmas állapotban, határidőre történő átadását Megrendelőnek.
8. Megrendelő előleg igénylésének a lehetőségét biztosítja a szerződésben foglalt – általános forgalmi adó nélkül számított – teljes ellenszolgáltatás 5%-ának megfelelő összeg, de legfeljebb hetvenötmillió forint erejéig. Az előleg kifizetése a 322/2015. (X.30.) Korm. rendelet 30. § (1) bekezdés rendelkezései szerint - legkésőbb az építési munkaterület átadását követő 15 napon belül - történik.
9. Megrendelő három darab részszámla és egy darab végszámla benyújtására biztosít lehetőséget a teljesítésekkel értékarányosan, az alábbiak szerint:

* első részszámla kibocsátásának lehetősége az általános forgalmi adó nélküli szerződéses érték 25%-át elérő megvalósult teljesítés esetén.
* második részszámla kibocsátásának lehetősége az általános forgalmi adó nélküli szerződéses érték 50%-át elérő megvalósult teljesítés esetén.
* harmadik részszámla kibocsátásának lehetősége az általános forgalmi adó nélküli szerződéses érték 75%-át elérő megvalósult teljesítés esetén.

Végszámla kibocsátásának lehetősége a sikeres műszaki átadás-átvételt követően.

1. A kifizetés során a Ptk. 6:130. § (1) és (2) bekezdései, a Kbt. 135. § (1)-(3) és (6) bekezdései, valamint a 322/2015. (X.30.) Kormányrendelet 32/A.§ (1) és (3) bekezdés irányadók.
2. Megrendelő a 2007. évi CXXVII. törvény. 142. § (1) bekezdés b) pontjára tekintettel nyilatkozik arról, hogy a 312/2012. (XI. 8.) - az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló Korm. rendelet alapján a kivitelezési munka építési engedély köteles, amelynek megfelelően az általános forgalmi adót a szolgáltatás igénybevevője fizeti.
3. Megrendelő az ellenszolgáltatást a Polgári Törvénykönyvről szóló 2013. évi V. törvény (a továbbiakban „Ptk.”) 6:130. § (1)-(2) bekezdésében foglaltak szerint teljesíti a Vállalkozó fizetési felszólításának vagy számlájának kézhezvételétől számított harminc napon belül, illetőleg a Ptk. 6:130. § (2) bekezdés a)-c) pontjai szerinti esetekben a Vállalkozó teljesítésétől (azaz az átadás-átvételi eljárás befejezésétől) számított 30 napon belül.
4. A jelen szerződés 2.1. pontja szerinti vállalkozási díj átalányár, az sem árfolyamváltozás, sem más ok következtében nem módosulhat automatikusan. A jótállási, illetőleg kellékszavatossági időszakon belüli hibaelhárításnál sem kiszállási díj, sem más költség nem számítható fel.
5. A jelen szerződés 2.1. pontjában meghatározott vállalkozási díjért a Vállalkozó teljes körűen és hiánytalanul vállalkozik a szerződés tárgyának megvalósítására.
6. A vállalkozási díj a Vállalkozó jelen szerződésben foglalt kötelezettségei teljesítésének teljes költségét fedezi, valamennyi anyag- és munkadíjköltséget, vámot és a vállalkozás teljesítésével kapcsolatban felmerült egyéb költséget, ideértve a felelős műszaki vezető által nyújtandó szolgáltatásokat is és minden egyéb mellékköltséget (pl.: a Vállalkozó ajánlata mellékletei készítésének, a biztosítás, a szállítás, az ideiglenes szolgáltatások, a felvonulási terület, a mintavételezés és ellenőrzés, az előre nem látható események és jogdíjak költségei stb.), függetlenül azok jogcímétől. Tartalmazza továbbá azon munkák elvégzésének ellenértékét is, amelyek a szakmai szokások szerint a szerződés tárgyának kifogástalan létrehozásához szükségesek, továbbá olyan munkák, ráfordítások költségeit, illetve a technikai, minőségi követelményekből eredő többletráfordítások költségeit, amelyek a szerződés tárgyának rendeltetésszerű használathoz szükségesek.
7. A vállalkozási díjon felül Vállalkozó egyéb címen sem díjazásra, sem költségtérítésre nem tarthat igényt.
8. Megrendelő a jelen szerződésből eredő fizetési kötelezettségeinek késedelmes teljesítése esetén a Ptk. 6:155. § (1) bekezdés szerinti késedelmi kamatot köteles megfizetni Vállalkozó részére.
9. **Határidő**
10. A szerződés teljesítésének határideje a szerződés hatálybalépése napjától számított 152 nap, de lekésőbb 2017. augusztus 31. Megrendelő előteljesítést elfogad.
11. A teljesítési határidő vonatkozásában Vállalkozó tudomásul veszi, hogy Megrendelő a jelen szerződés 4.2. pontjában foglaltak szerint biztosítja a munkaterület átadását a Vállalkozó részére.
12. **Műszaki feltételek és Vállalkozó kötelezettségei**
13. Vállalkozó köteles az építőipari kivitelezési tevékenységről szóló 191/2009. (IX. 15.) Korm. rendelet alapján eljárni.
14. Megrendelő a munkaterület átvételére és az építési munkák végzésére az alábbiak szerint biztosít lehetőséget Vállalkozó részére:

A Szerződő Felek a munkaterület átadásakor jegyzőkönyvet vesznek fel, melynek mellékletét képezi az aznap készített fénykép felvételsor az épület állapotáról.

A munkaterület átadása Vállalkozó kérelme alapján történik. Megrendelő gondoskodik a munkálatokkal érintett természetes és jogi személyek tájékoztatásáról, illetve értesítéséről.

A Vállalkozónak a munkaterületet 2017. június 1. napjáig át kell vennie.

1. Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről.
2. Vállalkozó a munkavégzés során az építéssel összefüggő zaj-, rezgés-, por-, stb. szennyeződések megszüntetésére, illetve korlátozásra vonatkozó előírásokat, továbbá az általa megajánlott vállalásokat köteles betartani. A Vállalkozónak meg kell tennie minden olyan lépést, mellyel a munkáját megvédi az időjárás hatásaitól, (eső, fagy, meleg, stb.). Minden ennek elmulasztásából eredő kárt a Vállalkozó haladéktalanul köteles saját költségén elhárítani, kijavítani, vagy a gyenge áramú rendszerekben esett károk esetében értesíteni köteles Megrendelőt.
3. Vállalkozó a munkavégzés során köteles a már elvégzett munkák állagmegóvásáról gondoskodni. A vállalkozási tevékenységre visszavezethető állagromlások, károsodások elhárítása a Vállalkozó feladata, amelyeket térítésmentesen köteles végrehajtani.
4. A Vállalkozó munkáját úgy köteles végezni, hogy az építési terület környezetét a lehető legkisebb mértékben zavarja.
5. Vállalkozó köteles az általános és szakági biztonsági és munkavédelmi előírásokat betartani. Vállalkozó munkaidőben és azon kívül is köteles az épület, a munkaterület tűz- és vagyonvédelmét biztosítani. Megrendelő az illetékes hatóságoknál eljár, hogy a munkaterületen található tűzjelzők kiiktatása megtörténjen. Ezen kiiktatott tűzérzékelők helyett Vállalkozó köteles saját költségen élőerős tűzőrséget biztosítani.
6. Vállalkozó a durva takarítást a műszaki átadás-átvétel kezdetéig, a takarítást a műszaki átadás-átvétel végéig befejezi. Amennyiben a Vállalkozó a jelen rendelkezés szerinti kötelezettségét felszólítás ellenére sem teljesíti, a tisztítást Megrendelő a Vállalkozó költségére elvégezteti.
7. Vállalkozó a keletkezett hulladékot köteles engedéllyel rendelkező kezelőhöz elszállítani és az átadási dokumentáció részeként építési hulladékösszesítést átadni. Vállalkozónak a bontási munkálatok során keletkező bontási hulladékok tekintetében a hatályos hulladéktörvény figyelembevételével kell eljárnia. A keletkező bontási hulladék Hatóság részére történő elszámolásáról Vállalkozó köteles gondoskodni.

A bontás és építkezés során keletkező hulladékok bontási, szállítási, elhelyezése, ártalmatlanítási költségei Vállalkozót terhelik.

1. Az építésszervezéssel kapcsolatos összes feladat – a szükséges hatósági engedélyeztetési eljárások lefolytatása, (beleértve az esetleges közterület-foglalási engedélyt, útvonal engedélyt, stb.) – Vállalkozó kötelezettsége és költsége. Vállalkozó feladata továbbá a felvonulási útvonalak kialakítása, az azzal kapcsolatos engedélyezési és forgalomtechnikai feltételek biztosítása, valamint minden a szerződés tárgyát képező beruházáshoz kötődő engedélyekben, szakhatósági hozzájárulásokban előírt feltételek maradéktalan teljesítése és annak költségeinek viselése.
2. Ahol a munkák megvalósítása közben a Vállalkozó földalatti vagy tető rétegrendben (álmennyezet felett) kábelek, vezetékek vagy közművek nyomvonalára utaló jelzéseket talál, az ilyen jelzéseket köteles a helyükön hagyni, illetve ha a munkálatok során ideiglenesen el kellett azokat távolítani, köteles gondoskodni a visszahelyezésükről. Minden ezzel kapcsolatos művelethez a Megrendelő jóváhagyása szükséges.

A Vállalkozó felelős a Megrendelő által a Szerződésben megjelölt kábelek, vezetékek és közművek megőrzéséért, illetve eltávolításáért és visszahelyezéséért (helyzettől függően), és az ezzel kapcsolatos összes költségekért. A munkavégzéséhez köthető károkozások helyreállítását saját költségén kell elvégeznie Vállalkozónak.

1. Abban az esetben, ha a helyszínen végzendő munkáról feltételezhető, hogy az zavarokat fog okozni valamely közszolgáltatásban, a Vállalkozó azonnal köteles erről írásban tájékoztatni a Megrendelőt, és ésszerű reagálási időt kell hagynia, hogy a munkák rendes folytatásához szükséges intézkedéseket megtehessék.
2. Vállalkozó szavatolja, hogy maga, alvállalkozói, megbízottjai, teljesítési segédei a vállalt feladat teljesítése során csak érvényes foglalkoztatási jogviszonnyal, illetőleg munkaszerződéssel rendelkező munkavállalókat foglalkoztatnak. Vállalkozó e kötelezettség megsértéséből eredő valamennyi igényért helytállni tartozik. A Szerződő Felek megállapodnak, hogy Megrendelő e kötelezettség maradéktalan megtartását ellenőrizheti akként, hogy Vállalkozót azonnali adatszolgáltatásra és tájékoztatásra hívhatja fel.
3. Megrendelő köteles a munkaterületet rendszeresen ellenőrizni, az eltakarásra kerülő munkarészeket szemrevételezni és észrevételeit a Vállalkozó felé jelezni.
4. Az eltakarásra kerülő munkarészeket Vállalkozó köteles Megrendelő részére bemutatni és őt az eltakarásról előzetesen értesíteni.
5. A Megrendelőnek a munkák kivitelezésének előrehaladása közben, még annak átvétele előtt jogában áll elrendelni vagy eldönteni, hogy:
   1. távolítsák el a helyszínről az utasításban megadott időn belül mindazon anyagokat vagy alkatrészeket, berendezéseket, amelyek a Megrendelő megítélése szerint nem felelnek meg a Szerződésnek;
   2. cseréljék azokat szabályos és megfelelő anyagokra, alkatrészekre, berendezésekre; vagy
   3. tekintet nélkül a korábbi üzempróbákra vagy közbenső kifizetésekre bontsák le és készítsék el újra, illetve javítsák ki megfelelő módon az olyan munkákat, amelyek az alkatrészek, berendezések, az anyagok, a megmunkálás vagy a Vállalkozó felelősségére végzett tervezés tekintetében a Megrendelő véleménye szerint nem felelnek meg a Szerződés követelményeinek.

A Megrendelő köteles a lehető leghamarabb írásban tájékoztatni a Vállalkozót döntéséről, részletezve a jelzett hibákat is.

A Vállalkozó köteles a lehető leggyorsabban, saját költségén orvosolni az így megjelölt hibákat. Ha a Vállalkozó nem tesz eleget az ilyen rendelkezésnek, a Megrendelőnek jogában áll más személyeket alkalmazni e feladatok elvégzésére, és ebben az esetben az ezzel kapcsolatos költségeket a Megrendelő levonja a Vállalkozó számára esedékes vagy későbbiekben esedékessé váló kifizetésekből.

1. Az előirányzott anyagok, szerkezetek teljesítést akadályozó hiányára Vállalkozó nem hivatkozhat, erre hivatkozással teljesítési határidő túllépést nem kezdeményezhet.
2. Vállalkozó jogosult alvállalkozót bevonni a kivitelezésbe, az alvállalkozó tevékenységéért vállalt teljes körű felelősség mellett.
3. Vállalkozó köteles a gyártás és beépítés folyamán az előírt, valamint a szerződésszerű teljesítés ellenőrzése érdekében szükséges, illetőleg a Megrendelő érdekében szükségessé vált vizsgálatokat elvégezni, illetve elvégeztetni.
4. A Vállalkozónak a munkaidőn kívül végzendő munkákkal kapcsolatban a munkák megkezdése előtt (ideértve az éjszakai és munkaidőn túli munkavégzést) egyeztetnie kell a Megrendelővel, valamint az összes illetékes hatósággal, és be kell szereznie ezek jóváhagyását is.
5. Vállalkozónak meg kell neveznie a megfelelő képesítéssel rendelkező helyszíni munkavédelmi, illetve a helyszíni minőségbiztosításért felelős személy(eke)t. A helyszíni munkavédelmi, illetve a helyszíni minőségbiztosításért felelős személy(eke)t kijelölését az építési naplóban is fel kell tüntetnie Vállalkozónak.
6. A Szerződő Felek rögzítik, hogy a Vállalkozó kötelezettsége a felvonulási területek, szállítási utak biztosítása, szükség esetén azok hatósági engedélyeztetése, valamint a szükséges út- és járdaburkolat bontási engedélyek, a közterület-foglalási engedélyek (daru elhelyezéséhez, építőanyag raktározásához, stb.) beszerzése, költségeinek viselése. A Vállalkozó közterületen csak érvényes területfoglalási engedéllyel végezhet tevékenységet.
7. Vállalkozó köteles a Megrendelővel jogviszonyban álló harmadik féllel együttműködni és minden, a munkálatok megvalósításával összefüggő kérdést tisztázni, a munkavégzéshez – a szerződésben rögzített feltételekkel – munkaterületet és felvonulási szolgáltatásokat, továbbá azok koordinációját biztosítani, a feltételeket kölcsönösen betartani.
8. A Szerződő Felek az építkezés ideje alatt heti rendszerességgel helyszíni kooperációt tartanak. A kooperációs tárgyalásokról a Megrendelő helyszíni képviselője jegyzőkönyvet készít.
9. Bármely olyan munkát, amely mérést igényel, külön felmérési naplót, jegyzőkönyvet és rajzrészleteket kell vezetni és készíteni eltakarás előtt. A méréseknél a Megrendelő képviselője részére az ellenőrzés lehetőségét biztosítani kell.
10. A felmérési naplót mind a Vállalkozó képviselőjének, mind pedig Megrendelő képviselőjének alá kell írnia. E napló egy példányát közvetlenül annak aláírása után át kell adni Megrendelő helyi képviselőjének.
11. A kapcsolattartásra jogosult személyek elérhetősége:

Megrendelő részéről, aki egyben a teljesítés igazolás kiállítására is jogosult:

név: ………………………………..

cím: ………………………………..

tel/fax: ………………………………..

e-mail: ………………………………..

Vállalkozó részéről:

név: ………………………………..

cím: ………………………………..

tel/fax: ………………………………..

e-mail: ………………………………..

1. Megrendelő műszaki ellenőre:

név: ………………………………..

cím: ………………………………..

tel/fax: ………………………………..

e-mail: ………………………………..

1. **Szerződést biztosító mellékkötelezettségek**
2. **Késedelmi kötbér:**

Amennyiben Vállalkozó olyan okból, amelyért felelős nem teljesít az előírt határidőre, akkor Megrendelő jogosult Vállalkozó felé késedelmi kötbér érvényesítésére.

A késedelmi kötbér mértéke a nettó vállalkozási díj 1%-a/késedelmes naptári nap. A késedelmi kötbér maximális összege a nettó vállalkozási díj 20%-a, amelynek elérése esetén Megrendelő jogosult a szerződést felmondani.

Megrendelő a késedelmi kötbér összegét jogosult a Vállalkozó által kiállított számlába beszámítani, figyelemmel ugyanakkor a Kbt. 135. §. (6) bekezdésben foglaltakra.

1. **Meghiúsulási kötbér:**

Vállalkozó köteles meghiúsulási kötbért fizetni, amennyiben a szerződés teljesítése olyan okból hiúsul meg, amelyért a Vállalkozó felelős, továbbá a Vállalkozó által a teljesítés jogos ok nélküli megtagadása, a Vállalkozó szerződésszegése miatt a Megrendelő által jogszerűen gyakorolt elállás, illetve azonnali hatályú felmondás esetén.

A meghiúsulási kötbér mértéke a nettó szerződéses ellenérték 25 %-a.

Megrendelő a meghiúsulási kötbér összegét jogosult a Vállalkozó által kiállított számlába beszámítani, figyelemmel ugyanakkor a Kbt. 135. §. (6) bekezdésben foglaltakra.

Szerződő Felek rögzítik, hogy Megrendelő kötbérkövetelésén túl jogosult a kötbért meghaladó kárát is érvényesíteni Vállalkozóval szemben.

1. **Jótállás:**

Vállalkozót \_\_\_\_ */nyertes ajánlattevő ajánlatában meghatározott mértékű/* hónapos jótállási (garanciális) kötelezettség terheli. Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza. A jótállási kötelezettségek nem vagy nem jog-, illetve szerződésszerűen való teljesítéséből eredő igényeit (beleértve a nem jog-, illetve szerződésszerű teljesítése következtében a használatbavételi engedély beszerzésének akadályoztatása, illetőleg késedelme okán keletkezett Megrendelői igényeket) a Megrendelő érvényesítheti.

A jótállás kezdő napja a műszaki átadás-átvételi eljárás sikeres lezárásának napja.

Szavatossági vagy jótállási hibabejelentés alapján a Vállalkozó köteles:

1. a szavatosság és jótállás körébe tartozó javítási munkák közül az élet- és vagyonvédelmi okokból azonnali javítást igényelő munkákat haladéktalanul, az egyéb, az üzemeltetést gátló hiba esetén a bejelentést követő legrövidebb, de maximum 72 órán belül a hiba megszüntetését megkezdeni, figyelembe véve a megrendelő üzemeltetési gyakorlatát,
2. üzemeltetést nem gátló hiba esetén a bejelentéssel egy időben kitűzött helyszíni bejáráson (nyilatkozattételre jogosult képviselővel) megjelenni, vállalását maximum 5 napos határidő megjelöléssel megtenni, és a javítást 5 napon belül megkezdeni és a Megrendelő által elfogadott határidőre elvégezni,
3. az elvégzett javítást a Vállalkozó köteles a Megrendelőnek írásban bejelenteni.

A Szerződő Felek megállapodnak, hogy a hibabejelentés időpontjának azt tekintik, amikor Vállalkozó írásban (e-mail-t is ideértve) értesülést szerzett a hibáról. Amennyiben Vállalkozó kötelezettségének nem tesz eleget, úgy Megrendelő minden további felszólítás vagy értesítés nélkül jogosult a javítási munkákat Vállalkozó költségére harmadik személlyel elvégeztetni.

Vállalkozó nem felel a felmerült hibákért, ha azok üzemeltetési illetve karbantartási hiányosságokra vezethetők vissza. A Megrendelő felelős az épület szakszerű üzemeltetésért és karbantartásáéért.

1. **Jótállási biztosíték:**

Vállalkozó a hibás teljesítéssel kapcsolatos igények biztosítékaként jótállási biztosítékot köteles nyújtani, melynek mértéke a szerződés szerinti, áfa nélkül számított ellenszolgáltatás 5%-a. A jótállási biztosítékot a Kbt. 134. § (4) bekezdése szerinti határidőig kell teljesíteni a Kbt. 134. § (6) a) pontjában meghatározott módon. A biztosítéknak a sikeres műszaki átadás-átvétellel igazolt teljesítés időpontjától a jótállási időtartam végéig kell érvényben lennie.

1. **Műszaki átadás-átvétel**
   1. A jelen szerződés 1. pontja szerinti építőipari kivitelezési tevékenységek befejezését követően műszaki átadás-átvételi eljárást kell lefolytatni (berendezések, rendszerek működési próbája, és a tapasztalt rendellenességek, hiányosságok megszűntetése, szükség esetén a próba megismétlése). A műszaki átadás-átvételi eljárás célja annak megállapítása, hogy a jelen Szerződés tárgya szerinti építőipari kivitelezési tevékenység a jelen Szerződésben és a vonatkozó jogszabályokban előírtak alapján a kivitelezési dokumentációban meghatározottak szerint maradéktalanul megvalósult, és a teljesítés megfelel az előírt műszaki és a jelen Szerződésben vállalt egyéb követelményeknek, jellemzőknek. Megrendelő köteles a műszaki átadás-átvételi és a birtokbaadási eljárásban részt venni.
   2. A kivitelezések befejezésekor Vállalkozó készre jelentéssel műszaki átadás-átvételi eljárást kezdeményez. A készre jelentés kézhezvételét követő 3 napon belül Megrendelő kitűzi a műszaki átadás-átvételi eljárást az érintett hatóságok, szakhatóságok, közműkezelők bevonásával. A műszaki-átadás átvétel megkezdése nem lehet később, mint a Vállalkozó készre jelentésétől számított 6. nap. A műszaki átadás-átvétel után, szerződés szerinti teljesítés esetén és az átadás-átvételi eljárásban érintettek hozzájáruló nyilatkozata alapján Megrendelő teljesítési igazolás aláírásával igazolja a szerződésben foglaltaknak megfelelő teljesítést. Vállalkozó a teljesítési igazolás Megrendelő általi aláírása után nyújthatja be a végszámláját.

A Ptk. 6:247. § (2) bekezdése alapján határidőben teljesít a Vállalkozó, ha az átadás-átvétel a szerződésben előírt teljesítési határidőn belül megkezdődik.

* 1. Az átadás-átvételi eljárás megkezdéséhez a Vállalkozó köteles a Megrendelő rendelkezésére bocsátani a Szerződés teljesítését igazoló, valamint a 191/2009. (IX. 15.) Korm. rendelet 12. § (2) bekezdés h) pontjában foglalt dokumentumokat. A Vállalkozó köteles továbbá átadni a Megrendelő részére a minőségtanúsítási dokumentációt, az alkalmazott építési termékek megfelelőségét igazoló tanúsítványokat, bizonylatokat, használati és karbantartási útmutatókat, és minden egyéb olyan dokumentumot, amely a Szerződés tárgyának a rendeltetésszerű és biztonságos használatához szükséges. A tűzvédelmi szempontból jelentős szerkezetek megfelelőségéről kivitelezői nyilatkozatot kell tenni. A nyilatkozathoz mellékelni kell a szerkezet tűzvédelmi paramétereit, és alkalmazási feltételeit, érvényes megfelelőség tanúsítványait tartalmazó jegyzéket. Az átadás-átvételi eljárás lezárásáig Vállalkozó köteles Megrendelőnek átadni a kivitelezési tevékenységével összefüggésben az esetleges szakhatósági nyilatkozatokat, továbbá a 191/2009. (IX. 15.) Korm. rendelet 33. § (1) és (3) bekezdésében foglalt dokumentumokat. Ezen dokumentációk rendelkezésre állásának hiányában az átadás-átvétel nem zárható le. Vállalkozó feladata a használatbavételi engedély – Megrendelő erre irányuló igénye esetén Megrendelő nevében történő – beszerzésében való teljes körű közreműködés. Ennek érdekében a Vállalkozó köteles a kérelemhez szükséges dokumentációt összeállítani, valamennyi egyeztetést lefolytatni, szakhatósági és egyéb hozzájárulást beszerezni. Az eljárás lefolytatásához a Megrendelő a szükséghez képest meghatalmazást ad ki. A Vállalkozó a műszaki átadás-átvétel időpontjára megvalósulási dokumentációt köteles szolgáltatni papír alapon 3 példányban, valamint elektronikus adathordozón digitális formában (CD vagy DVD-én pdf. és dwg. formátumban).
  2. A Vállalkozó komplett átadási dokumentációt köteles készíteni a Megrendelő részére attól függetlenül, hogy annak bizonyos elemeit, dokumentumait már korábban az anyagok, termékek, vagy az elkészült munkák megfelelőségének igazolására átadta. Az átadási dokumentáció tervanyagát és iratait az érintett munkák műszaki átadás-átvételi eljárásakor köteles átadni. Komplett átadási dokumentáció hiányában a szerződés nem tekinthető teljesítettnek.
  3. A műszaki átadás-átvételi eljárásról két példányban jegyzőkönyvet kell készíteni. A jegyzőkönyv egy-egy példánya a Megrendelőt és a Vállalkozót illeti. A Szerződő Felek a műszaki átadás-átvételi eljárás során kötelesek a 191/2009. (IX. 15.) Korm. rendelet vonatkozó rendelkezései szerint eljárni.
  4. Ha a Megrendelő a hibák, hiányok, hiányosságok kijavítását kéri, a műszaki átadás-átvételi jegyzőkönyvnek tartalmaznia kell a kijavítás határidejét, valamint a kijavításért és az átvételért felelős személy megnevezését.
  5. A jegyzőkönyvben rögzített hibákat a Vállalkozó köteles az ott meghatározott időn belül maradéktalanul kijavítani.
  6. Nem tagadható meg az átvétel a teljesítés olyan hibái miatt, amelyek önmagukban vagy más hibákkal, illetve hiányosságokkal összefüggésben és a kijavításukkal járó munkák folytán sem akadályozzák a Létesítmény rendeltetésszerű használatát, ha az egyebekben megfelel a jelen Szerződésben, illetve a hatályos jogszabályokban foglalt feltételeknek. A Vállalkozó ezen hibákat is köteles kijavítani a megállapodott határidőig. E hibák kijavításáig a Megrendelő visszatarthatja a hibák kijavításának Megrendelő által becsült értékét.

1. **A szolgáltatás teljesítése alatti káresemény, biztosítás**
   1. Vállalkozó teljes körű felelősséggel tartozik a szerződésben vállalt munkáért, a munka megkezdésétől a teljesítés napjáig, azaz a műszaki átadás-átvétel lezárásának napjáig, és azt követően a jótállási időtartam elteltéig a munka- és szállítási folyamatokra visszavezethető károsodások vonatkozásában.
   2. A Vállalkozó kijelenti, hogy rendelkezik legalább 50.000.000,- Ft/káresemény és legalább 100.000.000,- Ft/év limitű, különösen a harmadik félnek okozott károkkal szemben a Szerződés teljes időtartamára vonatkozó, kellő fedezetet nyújtó, saját névre szóló, valamennyi Szerződés szerinti munkára, a káreseménnyel kapcsolatos többletköltségekre (romeltakarítás, szakértői költségek stb.), a meglévő és szomszédos építményekre kiterjedő, építésszerelési felelősségbiztosítással. A felelősségbiztosításnak kifejezetten a jelen szerződésre kell vonatkoznia. A felelősségbiztosításnak fedezetet kell nyújtania az építkezés folyamán az építési teljesítésben (meglévő szerkezetek, beépített anyagok, munka) keletkező károkra, a meglévő megmaradó épületekben keletkező károkra, harmadik személynek okozott dologi és személyi károkra. A Vállalkozó tevékenységével összefüggő, illetve a Szerződés időtartama alatt keletkező károkra a Megrendelő felelősséget nem vállal, és nem nyújt külön térítést a károk elhárítására. A biztosítás költségét a Vállalkozó viseli.
   3. Amennyiben bármilyen káresemény következne be a munkaterületen, vagy az építőanyagok szállítása során, úgy a Vállalkozó a káreseményt, illetve annak körülményeit haladéktalanul köteles jelezni a Megrendelőnek. Amennyiben a kár a Vállalkozó, az alvállalkozó(i) vagy a Vállalkozó/alvállalkozó érdekkörébe tartozó személy magatartására vezethető vissza, úgy a Vállalkozó külön felszólítás nélkül köteles a keletkezett hibát kijavítani, és az okozott kárt teljes körűen megtéríteni.
2. **A szerződés megszűnése**
   1. A jelen szerződés a szerződésben foglalt feladatok és kötelezettségek teljesítésével megszűnik.
   2. A fenti pontban foglalt megszűnésen túlmenően a Szerződő Felek a szerződést azonnali hatállyal, egyoldalú jognyilatkozattal is megszüntethetik (rendkívüli felmondás), ha
      1. a másik fél a szerződésben meghatározott és vállalt kötelezettségeit nem teljesítette, s erre a másik fél határidő tűzésével felszólította és a határidő eredménytelenül telt el (Ebben az esetben a szerződés megszűnésében vétlen fél kártérítési, illetve egyéb a jelen Szerződés szerinti igénnyel léphet fel.);
      2. a késedelmi kötbér mértéke elérte a teljes nettó szerződéses ellenérték 20 %-át;
      3. a Vállalkozó ellen csődeljárás indult. Megrendelő nem jogosult a szerződéstől elállni, vagy azt felmondani a csődeljárásról és a felszámolási eljárásról szóló 1991. évi XLIX. törvény 11.§ (2) bekezdés h) pontjában előírt esetben;
      4. a Vállalkozó az illetékes bíróságnál saját maga ellen végelszámolási vagy felszámolási eljárás megindítását kéri a vonatkozó jogszabályok alapján;
      5. a másik fél fizetésképtelenségét a bíróság a vonatkozó jogszabályok alapján megállapítja;
      6. a Vállalkozó végelszámolását az erre jogosult szerv elhatározza;
      7. jogerős elmarasztaló határozatot hoznak a Vállalkozó szakmai tevékenységét érintő szabálysértés vagy bűncselekmény miatt;
      8. Vállalkozó olyan technológiát, illetve megoldást, módszert alkalmaz, amely eltér a műszaki leírásban meghatározott technológiától, követelményektől, illetve a módosításhoz a Megrendelő nem járult hozzá.
   3. Bármelyik fél által bármely okból történő felmondás esetén a szerződés hatályának megszűnéséig nyújtott szolgáltatásokkal Szerződő Felek elszámolnak. A Szerződés bármely okból történő megszűnése esetén Vállalkozó csak az általa szerződésszerűen teljesített és a Megrendelő által elfogadott szolgáltatások után, a Szerződés rendelkezései alapján járó kifizetésre tarthat igényt.
   4. A Vállalkozó kötelezettséget vállal arra, hogy jelen szerződésnek bármilyen okból történő megszűnése esetén a Megrendelő által rendelkezésre bocsátott iratokat, feljegyzéseket, bármely adathordozó berendezést vagy eszközt a szerződés megszűnésének napján a Megrendelő részére visszaszolgáltatja.
   5. Szerződő Felek megállapodnak abban, hogy amennyiben a jelen szerződés bármely, a Vállalkozónak felróható okból szűnik meg, úgy Megrendelő jogosult Vállalkozóval szemben kártérítési követelést is érvényesíteni, és jogosult az általa esetlegesen megkötött fedezeti szerződésből eredő minden többletköltségét Vállalkozóra hárítani.
3. **Jogviták eldöntése és vegyes rendelkezések**
   1. A jelen szerződés teljesítésével, értelmezésével kapcsolatban a Szerződő Felek között békés úton nem rendezett vitás ügyekben az 1952. évi III. törvény III. fejezete szerint hatáskörrel és illetékességgel rendelkező bíróság jár el.
   2. A Szerződő Felek megállapodnak, hogy:
4. a Vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak;
5. Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdés szerinti ügyletekről a Megrendelőt haladéktalanul értesíti.
   1. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha
6. a Vállalkozóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pontjában meghatározott valamely feltétel;
7. a Vállalkozó közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pontjában meghatározott valamely feltétel.

A Szerződő Felek rögzítik, hogy a jelen Szerződés fentiek szerinti felmondása esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

* 1. A Szerződő Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – az Állami Számvevőszékről szóló 2011. évi LXVI. törvény 5. § (3)–(4) bekezdés szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a megrendelőnél, a megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.
  2. Vállalkozó jelen Szerződés aláírásával nyilatkozik arról, hogy a 2011. évi CXCVI. törvény 3. § (1) bekezdésének 1. a-c) pontjai szerint átlátható szervezetnek minősül. Vállalkozó ezen nyilatkozatban foglaltak változása esetén arról haladéktalanul köteles a Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll [a 368/2011. (XII. 31.) Korm. rendelet 50. § (1) bekezdés (1a) pontja alapján].
  3. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény, a közbeszerzésekről szóló 2015. évi CXLIII. törvény, illetőleg az egyéb vonatkozó jogszabályok rendelkezései az irányadók.
  4. A Szerződő Felek az építési naplón kívüli kapcsolattartásukat hivatalos levél útján végzik, mely postailevél vagy, elektronikus levél, vagy fax útján megküldött levélben történik, figyelemmel arra, hogy a Megrendelő a Vállalkozóval történő kommunikáció tekintetében előnyben részesíti az elektronikus utat a jelen Szerződés ideje alatt. A jelen Szerződés teljesítése során a dokumentálás elektronikus adathordozón történik, és csak a Szerződő felek által elfogadott utolsó verziók kerülnek kinyomtatásra. A Vállalkozó köteles a jelen Szerződés teljesítése során a jelen pontban meghatározott feltételeknek megfelelően eljárni.
  5. A jelen Szerződésben vállalt munkákkal összefüggésben keletkező szellemi alkotások korlátlan, határozatlan idejű, kizárólagos és harmadik személynek ellenszolgáltatás nélkül átadható felhasználási jogát Megrendelő külön ellenszolgáltatás nélkül szerzi meg. Megrendelő ez alapján jogosult bármely a jelen Szerződés alapján elkészült mű/alkotás átdolgozására is, azzal, hogy Vállalkozót megilletik a szerző személyhez fűződő jogai, és Megrendelő szavatol azok érvényesítése tekintetében.

Vállalkozó engedélyt ad Megrendelő részére a többszörözés keretében arra is, hogy a művet képfelvételen rögzítse, illetve, hogy azt számítógépre vagy elektronikus adathordozóra másolja.

A Vállalkozó szavatolja, hogy a jelen szerződés keretében létrejövő, illetve a teljesítéshez felhasznált valamennyi szellemi alkotáson harmadik személynek nincsen olyan joga, így különösen szerzői joga, szomszédos joga vagy védjegye, amely a Megrendelőnek az adott művek jelen szerződés szerinti hasznosításához szükséges jogát korlátozná, vagy akadályozná.

Ha a Vállalkozó a fenti kötelezettségeinek nem tesz eleget, és ezért Megrendelő hasznosításhoz szükséges jogai sérülnek, úgy a Megrendelő felhívására Vállalkozó köteles a szükséges hozzájárulásokat saját költségére megszerezni. Amennyiben erre Megrendelő felhívására nem kerül sor, úgy Megrendelő jogosult a hozzájárulásokat a Vállalkozó költségére megszerezni, vagy a jelen szerződés szerint fizetendő vállalkozási díjat, illetve díjrészletet arányosan csökkenteni, illetve a jelen szerződést azonnali hatállyal felmondani.

A Vállalkozó továbbá köteles a Megrendelő minden kárát megtéríteni, amely abból ered, hogy a szellemi alkotásokat a hozzájárulás megszerzéséig nem tudja használni, vagy e rendelkezés alapján az azonnali hatályú felmondás jogát gyakorolja.

* 1. A Szerződő Felek megállapodnak abban, hogy jelen Szerződés csak a felek által együttesen, kizárólag a Kbt. 141. § rendelkezéseinek megfelelően, írásban módosítható.
  2. Megrendelő nem teszi lehetővé a szerződés teljesítése érdekében gazdálkodó szervezet (projekttársaság) létrehozását.
  3. A Szerződő Felek a szerződést, mint akaratukkal mindenben egyezőt írták alá.

Kelt:

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_**  **Megrendelő** | **\_\_\_\_\_\_\_\_\_\_\_\_\_\_\_\_\_\_**  **Vállalkozó** |